KLASA: 112-01/23-02/06

URBROJ: 238-27-159-02-01/11-23-1

Samobor, 12.05.2023. godine.

Trgovačko društvo Komunalac d.o.o. prima u radni odnos te objavljuje

**JAVNI POZIV ZA ZAPOŠLJAVANJE**

**za prijam radnika u radni odnos na puno radno vrijeme**

**RUKOVATELJ GRAĐEVINSKIM STROJEM – 1 izvršitelj/ica**

**Uvjeti za prijavu na javni poziv:**

1. **NK radnik**
2. **Odgovarajuće osposobljavanje za rukovanje radnim strojem**
3. **Osposobljenost za rukovanje specijalnim strojevima s priključcima**
4. **Vozačka dozvola B kategorije**
5. **Zdravstvena sposobnost za obavljanje poslova radnog mjesta na koje se osobe primaju (fizička i psihička zdravstvena sposobnost)**
6. **Radno iskustvo 2 godine.**

**Na javni poziv se pod jednakim uvjetima imaju pravo javiti osobe oba spola.**

**OPIS POSLOVA:**

* zadužen je za rukovanje i održavanje specijalnih građevinskih strojeva (vibrovaljak, greder, kombinirka, finišer, minibager)
* zadužen za rukovanje i održavanje priključaka na specijalnim komunalnim vozilima UNIMOG (priključak za košnju i sječu granja)
* obavlja sve radnje vezane uz stroj za službu i potrebe drugih službi
* održava stroj i popravlja sitne kvarove za vrijeme rada (pročišćavanje vodova za gorivo, podmazivanje i slično)
* po potrebi obavlja sve poslove na održavanju i rekonstrukciji nerazvrstanih cesta po nalogu neposredno nadređenog
* prema potrebi sudjeluje u provođenju privremene regulacije prometa (dežurstvo na rampama)
* prema potrebi rukuje malim građevinskim strojevima (motorna pila, kresač granja, flakserica, vibro ploča, nabijač, rezalica za asfalt, udarna bušilica, stupna bušilica, vibro igla) i odgovoran je za njihovu tehničku ispravnost.

Uz pisanu prijavu na javni poziv za radno mjesto RUKOVATELJ GRAĐEVINSKIM STROJEM obvezno se prilaže:

1. Životopis
2. Zamolba
3. Dokaz o osposobljenosti
4. Dokaz o položenom vozačkom ispitu „B“ kategorije.

U prijavi na javni poziv navode se i podaci podnositelja prijave (ime i prezime, adresa prebivališta, broj telefona/mobitela, adresa e-pošte, isključivo za potrebe ovog postupka).

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <http://komunalac-samobor.hr/komunalac/zastita-osobnih-podataka-c388>.

Prijave na javni poziv s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni poziv“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „RUKOVATELJ GRAĐEVINSKIM STROJEM“.

Napomena: javni poziv je otvoren do popune radnih mjesta.

Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Renato Raguž, dipl. ing. stroj.